Κύπελλο Πάσχα ποδοσφαίρου 1927-28

Το Kύπελλο Πάσχα ποδοσφαίρου 1927-28  ήταν το πρώτο που διοργανώθηκε από την ένωση του Π.Ο.Κ. μετά τη διαφωνία των μελών του (Παναθηναϊκός, Ολυμπιακός, ΑΕΚ) με την ΕΠΟ. Εκτός των τριών ελληνικών ομάδων στη διοργάνωση προσκλήθηκαν να συμμετάσχουν η Μπεογκράτσκι Βελιγραδίου κσι η Mικτή Βένους/Σπάρτα Βουκουρεστίου. Ξεκίνησε το Μεγάλο Σάββατο  14 Απριλίου 1928 και ολοκληρώθηκε εννέα ημέρες αργότερα. Όλοι οι αγώνες διεξήχθησαν στο Γήπεδο της Λεωφόρου.  Νικητής αναδείχθηκε ο Ολυμπιακός ο οποίος τερμάτισε πρώτος στην κατάταξη. Πραγματοποιήθηκαν 10 αγώνες συνολικά.

Η διοργάνωση
Η πρεμιέρα του Κυπέλλου Πάσχα (ή ‘’Ποδοσφαιρικόν Κύπελλον Πάσχα 1928’’ όπως είχε ονομαστεί) περιλάμβανε τον αγώνα ΑΕΚ- Μπεογκράντσκι Μεγάλο Σάββατο, 14 Απρίλη 1928, ενώ το τουρνουά είχε διαφημιστεί ιδιαίτερα στον αθηναϊκό τύπο της εποχής. «Χάρις εις το “ΠΟΚ” (Παναθηναϊκός- Ολυμπιακός- Έν. Κωνσταντινουπόλεως) οι φίλαθλοι της πρωτευούσης και του Πειραιώς θα παρακολουθήσουν, δια πρώτην ασφαλώς φοράν, μίαν (τέτοιους μεγέθους) αθλητικήν εορτήν. Εν όλω δέκα ματς, το ένα καλύτερον του άλλου», έγραφε η «Αθηναϊκή» (φ. 13/4/1928).


Μεγάλος νικητής του πρώτου Κυπέλλου Πάσχα του 1928, αναδείχτηκε ο Ολυμπιακός, με 4 νίκες σε 4 αγώνες. Νίκησε 4-1 την ΑΕΚ, 3-1 τον Παναθηναϊκό, και 5-1 τη Μικτή Βένους/Σπάρτα. Ο τελευταίος αγώνας είχε χαρακτήρα τελικού στις 23 Απριλίου 1928 κόντρα στην Μπεογκράντσκι καθώς ο νικητής θα κατακτούσε τον τίτλο. Έτσι λίγες, μόλις ώρες μετά τον  
καταστροφικό σεισμό στην Κόρινθο), ο Ολυμπιακός νίκησε με 3-0 την Μπεογκράντσκι και αναδείχθηκε κυπελλούχος. Με το τέλος των αγώνων έγραφε η «Βραδυνή»: «Το Πασχαλινόν Πρωτάθλημα, υπήρξεν ένας θρίαμβος δια το ελληνικόν ποδόσφαιρον».

Οι παίκτες που πρωταγωνίστησαν για τους Πειραιώτες ήταν τα αδέλφια και ιδρυτές του συλλόγου, Ντίνος Ανδριανόπουλος, Βασίλης Ανδριανόπουλος και Λεωνίδας Ανδριανόπουλος, ενώ προπονητής ήταν ο Γιάννης Ανδριανόπουλος. Άλλοι γνωστοί ποδοσφαιριστές που αγωνίστηκαν στη διοργάνωση ήταν οι Γιώργος Γιάμαλης, Ηλίας Ηλιάσκος (ΑΕΚ), και Μίμης Πιερράκος, Άγγελος Μεσσάρης, Αντώνης Τσολίνας (Παναθηναϊκός).

Πρώτος σκόρερ ήταν ο Κώστας Νεγρεπόντης της ΑΕΚ με 8 γκολ, ενώ το σύστημα βαθμολόγησης που ίσχυσε ήταν 2 βαθμοί για τη νίκη, και 1 για την ισοπαλία.

Οι αγώνες
Μεγάλο Σάββατο 14 Απριλίου 1928http://efimeris.nlg.gr/ns/pdfwin_ftr.asp?c=108&pageid=-1&id=45984&s=0&STEMTYPE=0&STEM_WORD_PHONETIC_IDS=&CropPDF=0: ΑΕΚ - Μπεογκράτσκι 3-2
Κυριακή του Πάσχα 15 Απριλίου 1928: Παναθηναϊκός - Mικτή Βένους/Σπάρτα 3-2
Κυριακή του Πάσχα 15 Απριλίου 1928: Ολυμπιακός - ΑΕΚ 4-1
Δευτέρα του Πάσχα 16 Απριλίου 1928: Παναθηναϊκός - Ολυμπιακός 1-3
Τρίτη του Πάσχα 17 Απριλίου 1928: Μπεογκράτσκι - Mικτή Βένους/Σπάρτα 4-0
20 Απριλίου 1928: Παναθηναϊκός - ΑΕΚ 3-3
21 Απριλίου 1928: Ολυμπιακός - Mικτή Βένους/Σπάρτα 5-1
22 Απριλίου 1928: Παναθηναϊκός - Μπεογκράτσκι 1-4
22 Απριλίου 1928: ΑΕΚ - Mικτή Βένους/Σπάρτα 6-1
23 Απριλίου 1928: Ολυμπιακός - Μπεογκράτσκι 3-0

Η βαθμολογία
ΘέσηΟμάδαΑγ.Τέρμ.Βαθ.1.24x24εσ|630px seven vertical stripes HEX-ED1C24 and WhiteΟλυμπιακός1015-3102.23x23εσ|600px Blu e Bianco (Strisce)2 Μπεογκράτσκι1010-763.22px ΑΕΚ1013-1054.24pxΠαναθηναϊκός1010-1335.Mικτή Βένους/Σπάρτα104-170

Παραπομπές

Σημειώσεις

 Πηγές 

Κατηγορία:Ποδόσφαιρο το 1928
Κατηγορία:Ποδοσφαιρικές διοργανώσεις Ελλάδας